google/wiki40b huggingface dataset:
Minor Majority

Fra duo til trio

I november 2001 ble gitaristen Jon Arild Stieng tatt opp i bandet, og de turnerte for første gang våren 2002. Berczelly forlot sin aktive posisjon i bandet på samme tid, og konsentrerte seg heller om produksjon av musikk, noe han har gjort for bandet siden da.
Deres neste album, If I Told You, You Were Beautiful, ble tatt opp i Stiengs hus sommeren 2002, og ble utgitt i oktober. Platen ble nominert til spellemannsprisen i kategegorien "beste popgruppe". Keyboardisten Harald Sommerstad ble med i bandet til turneen våren 2003, og bandet var dermed en trio.

Fra prosjekt til band

Før Quartfestivalen 2003 ble bandet ytterligere utvidet med trommisen Halvor Høgh Winsnes og bassisten Henrik Widerøe. Bandet var nå komplett, og sensommeren 2003 spilte de inn albumet Up for You & I på Sommerstads hytte nær Halden. Albumet ble utgitt i januar 2004 og ble en stor suksess. Det lå 24 uker på VG-lista, solgte til gullplate og ble nominert til flere priser for det beste norske popalbumet i 2004
Etter den påfølgende Europa-turneen, der de blant annet var innom Frankrike, Sveits og Tyskland, tilbrakte bandet store deler av 2005 i Berczellys studio. I januar 2006 utga de sitt fjerde album, Reasons to Hang Around. Igjen solgte bandet til gull og lå 18 uker på VG-lista. For dette albumet vant de Spellemannprisen 2006 i klassen beste popgruppe.

Nytt album, flere konserter

I forbindelse med utgivelsen av sitt femte album, Candy Store, høsten 2007 kunngjorde bandet at de planla å ta en kort pause etter at de var ferdige med den påfølgende norgesturneen. Bandet fortsatte å gi konserter rundt omkring i Europa gjennom hele 2008, og avsluttet året med en utsolgt konsert på Rockefeller Music Hall i Oslo.

Sjette studioalbum

Vinteren 2009 begynte Minor Majority å jobbe med sitt sjette studioalbum. Produsent for dette albumet var Ole Petter Andreassen (The Cumshots, Thulsa Doom, Black Debbath, Raga Rockers mm.). Albumet fikk navnet Either Way I Think You Know, og ble utgitt 5. oktober 2009. Den påfølgende norgesturneen startet i Alta 14. oktober og ble avsluttet på Sentrum Scene 5. desember.
Napkin Poetry
I september 2018 annonserte Minor Majority at de vil slippe sitt sjuende album i januar 2019. Albumet vil hete "Napkin Poetry". Første singel fra albumet: "Another Year" (12.10. 2018) er en duett med den kvinnelige artisten Linnea Dale.
Sikorsky S-38

Konstruksjon og utvikling

S-38 var utviklet fra Sikorsky S-34 og S-36. S-38 fløy første gang 25. mai 1928. De forente staters marine hadde bestilt fly som ble betegnet som XPS-2 og Pan American Airways var en av de første kundene. Tilsammen 101 eksemplarer ble bygget,

Museumsfly

Det finnes fortsatt to fly på museer i USA. Det ene av disse befinner seg på Martin og Osa Johnsons  Safari Museum i Kansas. Et ble brukt under innspillingen av The Aviator, en film som løselig er basert på Howard Hughes liv. Han var eier av en S-38.

Kopier

En kopi ble bygget i 1998. Byggingen ble finansiert av  Johnson Wax Company som i 1935 hadde sendt en ekspedisjon til  til Sør-Amerika for å finne nye vekststeder for Carnauba-palmen. som selskapet brukte til sine produkter. Til denne ekspedisjonen brukte de en Sikorsky S-38 som hadde fått navnet Spirit of Carnauba. I 1998 gjentok en kopi av flyet samme ekspedisjon. Denne kopien som bærer navnet Carnauba brukes nå ofte på flystevner.
Loring Park

Parken

Parken ble anlagt av den amerikanske landskapsarkitekt Horace Cleveland i 1887. Den omfatter en liten innsjø, tidligere kjent som  Johnson's Lake. Parken het opprinnelig  Central Park, men ble omdøpt Loring Park, oppkalt etter Charles M. Loring. Parken er et yndet rekreasjonsområde for Minneapolis befolkning med ulike aktiviteter og underholdning og det finnes rikelig med stier og sykkelveier i parken. 
Norsk-ættede amerikanere arrangerer sin 17-mai feiring i parken. Denne feiring blir lagt til den søndag som faller nærmest den 17.
Siri Engesæth

Utdannelse

Engesæth er utdannet antropolog med oljeutvinning i Alaska som hovedoppgave. Arbeidet ble blant annet støttet av Gro Harlem Brundtlands Miljøstiftelse.

Politiske verv

Engesæth fikk sitt første nasjonale verv i Venstre i 1987, da hun valgt inn i sentralstyret i Unge Venstre, som da ble ledet av Guro Fjellanger. Siden har hun vært Venstre-representant i Akershus fylkesting og nestleder i Utvalg for kommunalteknikk i Bærum. Hun var vararepresentant på Stortinget i perioden 2013–2017, og møtte blant annet i Kontroll- og konstitusjonskomiteen.

Miljøvernarbeid

Engesæth ledet miljøstiftelsen Bellonas internasjonale arbeid i 1995–2003, og var daglig leder i Bellona i perioden 1999-2003. Hun var i Norsk offentlig utvalg om Forskning, utvikling og kommersialisering av gass i Norge. Utvalget ble opprettet av regjeringen Bondevik, og videreført av regjeringen Stoltenberg.
Fra 1996 var Engesæth og Bellona sterkt engasjert i rettssaken mot den tidligere russiske ubåtkapteinen og miljøverneren Aleksandr Nikitin, som på grunn av sitt samarbeid med Bellona ble tiltalt for forræderi og spionasje. Nikitin risikerte dødsstraff, og saken fikk internasjonal oppmerksomhet. Aleksandr Nikitin ble frifunnet i 1999. Engesæth satt i en årrekke i styret i the European Environmental Bureau (EEB). Hun har også vært generaldirektør i den europeiske paraplyorganisasjonen Seas-at-Risk, som har hovedkvarter i Brüssel. Hun har siden 2015 ledet en norsk IT-virksomhet som jobber med oppfølging av samfunnsansvar og ble i 2017 året til en Norges 50 viktigste IT-kvinner.

Privatliv

Engesæth var gift med Frederic Hauge 1996–2008, og har tre barn med ham.
Amiseginae

Utseende

Små, gjerne maurlignende vepser. De fleste er vingeløse, men det finnes også noen med velutviklede vinger. De er blanke men har sjelden metallglans. Hodet er stort og litt flatt med store fasettøyne, antennene er knebøyde. Thorax er svært langstrakt og tydelig delt opp i tre avsnitt. Bakkroppen er mer eller mindre oval uten noe langt eggleggingsrør eller påfallende brodd.

Levevis

Amiseginae er parasitoider som utvikler seg i egg av spøkelsesinsekter (Phasmatodea).

Utbredelse

Gruppen er utbredt i varme områder over hele Jorda, de følger vertenes utbredelse og mangler derfor i Europa.
Eindawya-pagoden

Eindawya-pagoden (burmesisk: အိမ်တော်ရာဘုရား; = «kongehuspagoden») er en buddhistisk stupa i Mandalay i Myanmar. 
Den ble bygget av kong Pagan Min i 1847, på stedet for hans sommerresidens før han besteg tronen. Den velproporsjonerte helligdommen er forgyllet fra topp til bunn. 
Pagoden er 114 fot (35 m) høy.
Boksing under de britiske samveldeleker 1970

Boksing under de britiske samveldeleker  1970.  Boksing var en av flere sporter under British Commonwealth Games som ble arrangert i Edinburgh i Skottland i perioden 16. til 25. juli 1970.  Det var de niende lekene i det som kom til å bli Samveldelekene (Commonwealth Games) fra 1978. I lekene i 1970  ble det konkurrert i elleve vektklasser i boksing, kun for menn. Alle tapende semifinalister fikk bronsemedaljer. Uganda ble beste nasjon med tre gullmedaljer foran England, Ghana og Nigeria med to hver.
1566 Icarus

Icarus, eller 1566 Icarus, er en asteroide. Den bruker omkring 460 dager på å gå rundt solen. Dens avlange bane er slik at den når den er nærmest solen er nærmere enn Merkur, men når den er lengst borte fra solen, er lenger unna enn Mars.
Asteroiden ble oppdaget i 1949 av Walter Baade. Icarus er den latinske formen av det greske navnet Ikaros, som for øvrig var navnet på en mytisk person som tok på seg vinger og fløy for nær solen.
Sven-Roald Nystø

Samepolitikeren

Nystø etterfulgte den markerte sametingspresidenten Ole Henrik Magga. Magga og Nystø er de lengst fungerende presidentene for Sametinget. Nystø ledet arbeidet fra Sametingets side med konsultasjonene mellom Sametinget og norske myndigheter om Finnmarksloven. Nystø var også president da Sametinget og Bondevik-regjeringen undertegnet avtale om konsultasjoner  mellom Regjeringen og Sametinget i saker som særlig angår den samiske befolkningen.

Utdanning

Sven-Roald Nystø gjennomførte ex.art ved Høgskolen i Narvik i 1976 og ex.phil. og arkeologi grunnfag i 1978 ved Universitetet i Tromsø. Deretter fulgte grunnfag i samfunnsvitenskap og mellomfag samisk i 1981, samt grunnfag statistikk i 1982. Han gjennomførte samfunnsvitenskapelig storfag i 1985, og Statens Forvaltningshøgskole i 1990.
Malacrux

Ordet Malacrux (Engelsk: Horcrux) er et begrep i bøkene om Harry Potter og refererer til et spesielt objekt som en person har skjult en del av sin sjel i. Objektet behøver ikke å være livløst, et levende vesen kan også bli brukt som en Malacrux, men det er risikabelt siden Malacruxen da er i stand til å røre på seg og tenke selvstendig.
Meningen med en Malacrux er å beskytte den gitte delen av sjelen fra alt som kan skje med kroppen til personen som eier den. Hvis en Malacrux oppbevares trygt, kan personen fortsette å eksistere selv om dens kropp blir skadet eller ødelagt.
For å lage en Malacrux må personen splitte sjelen sin i deler, så en del kan implanteres i Malacruxen, men de resterende delene fortsatt befinner seg i personens egen kropp. For å splitte sjelen, må man begå mord, som river sjelen fra hverandre. Ifølge Horatsion E. F. Snilehorn, lærer på Galtvort skole i 1996, må man da kaste en formel for å fullføre implanteringen i Malacruxen. Hvis man ikke gjør det, vil sjelen fortsatt være intakt i personens kropp.

Dredolo Mørchs ring

Voldemort fant ringen i Mørch huset ( Dredolo Mørch bar ringen, som er faren til Morfus Mørch og Miseria Venster , Født Mørch ).
Dixiekratene

The States’ Rights Democratic Party, kalt dixiekratene (engelsk: Dixiecrats), var et antiføderalistisk og sosialkonservativt politisk parti i USA som støttet raseadskillelse. Partinavnet er avledet av betegnelsene dixie og demokrat.
Partiet ble til ved en splittelse i Det demokratiske parti i Sørstatene, direkte utløst av president Harry S. Trumans forsøk på oppheve raseadskillelse. I 1948 stilte derfor dixiekratene med guvernør Strom Thurmond fra Sør-Carolina som egen presidentkandidat. Dixiekratene vant Louisiana, Mississippi, Alabama og Sør-Carolina, og fikk i tillegg en valgmannsstemme i Tennessee. Truman ble allikevel den klare vinneren, etterfulgt av Thomas E. Dewey fra Det republikanske parti. Etter valget gikk dixiekratenes organisasjon raskt i oppløsning, slik at partiet fikk liten betydning på kort sikt. På lengre sikt fikk partiet imidlertid stor betydning, ettersom det svekket Det demokratiske partis enerådende posisjon i Sørstatene.
American Independent Party er i stor grad ansett som dixiekratenes etterfølger.
Allomengea vidua

Utseende

Allomengea vidua er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Willum van Steenwinckel

Willum van Steenwinckel (også Willem, født før 1615, død efter 22. juni 1653 i København) var en dansk byggmester og arkitekt med flamske røtter.
Han var sønn av den kongelige byggmester Hans van Steenwinckel den eldre og Inger Pedersdatter. Han gikk i lære hos Willem Cornelisz i Laholm og Halmstad, fra 1615 byggmester ved slottet i Laholm og fra omkring 1625 slott- og festningsbyggmester i Halmstad. I 1629 ble han ansatt som kongelig byggmester i Christian IVs prestisjeby Glückstadt i Slesvig-Holsten. Her medvirket han til oppføringen av slottet Glücksburg, Rådhuset og Brockdorffs pale — opprinnelig oppført til kongens svigersønn Christian von Pentz — samt til anleggingen av den nye bydel på øyen Retshöwel. Efter kongens død, later det til at van Steenwinckel har forlatt Glückstadt til fordel for København.
Et evt. kunstnerisk særpreg er vanskelig å påvise, da kun lite er bevart av Willum van Steenwinckels byggerier.Av disse står kun det gjenoppbyggede rådhus på torvet i Glückstadt samt Brockdorffs pale i Am Fleth.
Salme 119

Salme 119 (gresk nummerering: Salme 118) er den lengste salmen i Salmenes bok og det lengste kapittelet i Bibelen (i motsetning til Salme 117). På hebraisk blir den referert til ved åpningsordene, «Ashrei temimei derech» («Salige er de hvis vei er ulastelig»). Det er bønnen til en som fryder seg over og lever etter Toraen, den hellige lov. Hvert vers i salmen anvender et synonym for Toraen, slik som dabar («ord, løfte»), mishpatim («hersking») etc. Salme 119 blir ansett for å være en såkalt læresalme.
Salmens 176 vers er delt inn i 22 strofer med åtte linjer hver: en strofe for hver bokstav i det hebraiske alfabetet. I den første strofen begynner hver av de åtte linjene med aleph, alfabetets første bokstav; i neste strofe begynner hver linje med bet, den andre bokstaven, og slik fortsetter det igjennom alfabetet. Dikt som benytter seg av mønstre som involverer de første bokstavene i en linje kalles akrostikoner; Salme 119 er en av cirka et dusin alfabetiske akrostikonske dikt i Bibelen.
Den akrostikonske formen og bruken av Tora-ordene utgjør rammeverket for en detaljert bønn. Grunnlaget for bønnen blir etablert i de to første strofene (alef og beth): Toraen fremholdes som en kilde for velsignelse og korrekt atferd, og salmisten foplikter seg å holde seg til loven. Bønnen starter ordentlig i den tredje strofen (gimel, v. 17). Som så mange andre salmer inkluderer denne både dramatisk klage (for eksempel versene 81–88), lykksalig pris (for eksempel versene 45–48) og bønner for liv, befrielse og rettferdiggjørelse (for eksempel versene 132–134). Det som gjør Salme 119 unik er måten disse anmodningene ustoppelig og uttrykkelig er grunnlagt på Toraens gave og salmistens lojalitet overfor den.
Goddo

Goddo er den nest største øya i Bømlo kommune i Sunnhordland sør i Hordaland fylke. Øya ligger rett nord for øya Bømlo, og er knyttet til denne ved Goddebrua, lokalt kalt «Storabruno».

Navnehistorie

Navnet Goddo kommer av norrønt gaddr, pigg eller brodd, som trolig er etter et nes på øya.
UltraBirken løp 2014

UltraBirken løp 2015 var en del av Birkebeinerløpet 2014, og ble arrangert 13. juni 2015. Løpet var 60 km langt.
140 menn og 33 damer fullførte løpet.
Cochinchidema

Utseende

Middelsstore (11-15 millimeter), avlange, hårete oldenborrer.

Utbredelse

Slekten lever i Vietnam.
Transistorradio

En transistorradio eller kun «transistor» er en forkortelse for transistorradiomottaker. Den første kommersielt tilgjengelige transistorradioen ble presenteret 18. oktober 1954 av Regency Division of Industrial Development Engineering Associates of Indianapolis, Indiana. Den het Regency TR-1 og kom i handelen i november 1954 til en pris av US$ 49,95 (tilsvarende US$ 361 i 2005), og ble solgt i omkring 100 000 enheter. Regency TR-1 var en ekte superheterodynmottager med god følsomhet og uten ekstern antenne med fire transistorer.
Transistorradioen ble opprinnelig introdusert av Texas Instruments (TI) for å demonstrere transistoren. TI mistet interessen, og transistorradioen ble popularisert av Totsuko, senere omdøpt til Sony.
Anvendelsen av transistorer i stedet for elektronrør som forsterkerelement, betydde at apparatene ble mye mindre og behøvde betydelig mindre energi enn radioer med elektronrør. En velkjent bærbar radiomottaker med radiorør på 1950-tallet var Kurér.  Den var på størrelse med en liten stresskoffert og veide flere kilo med sitt tunge, ikke oppladbare, batteri. Dette var inndelt I et  "A" batterier til rørenes glødestrøm og et stort 45–90 volt "B"-batteri til anodespenning. Til sammenligning var lommetransistorradioen på størrelse med en Walkman og ble i starten forsynt med strøm av et lite 22,5V batteri og senere av det kjente 9V batteri som faktisk ble spesielt laget for transistorradioen.
Transistorradioer ble først alment populære tidlig på 1960-tallet, da prisen hadde falt betydelig. Datidens transistorradioer ble normalt kun byget for mellombølgebåndet (ca. 540–1610 kHz) og først senere til kortbølgebåndet (mellom ca. 1 700–30 000 kHz) og FM-båndet (ca. 87,5–104 MHz).
I 2005 regnet man med at det fantes ca. 7 milliarder transistorradioer i verden.
Troy Perkins

Universitetsfotball

Perkins spilte college-fotball for Universety of South Florida og Universety of Evansville. Der slapp han inn 21 mål på 19 kamper, noe som gir et snitt på 1.09 pr. kamp.

Proffkarriere

I 2003 ble han hentet til MLS-klubben D.C. United. Han fikk sjansen etter at både Nick Rimando og Doug Warren mistet sine plasser i A-laget. Perkins levde opp til forventningene. Han sto 16 kamper for D.C. United første sesongen. 
I 2006-sesongen spilte han 30 av 32 kamper for United. Han ble kåret til den beste keeperen i MLS den sesongen og var også med på All-star teamet i USA det er hvor de beste spillerne fra serien det året er med. 
I 2007-sesongen spilte Perkins alle kampene før han ble solgt og hadde ett snitt på 1.08 pr. kamp.
Han ble solgt til Vålerenga den 12. desember 2007 etter at D.C. United hadde signert Zach Wells. Perkins signerte en femårskontrakt med Vålerenga den 20. desember, og ble med det den første VIF-spilleren som kom fra USA.

Meritter

Vinner av MLS eastern division 2006 og 2007 og årets keeper i 2006. Cupmester i 2008 med Vålerenga
Psykofarmaka

Psykofarmaka (nervemedisin) er en gruppe reseptpliktige legemidler med virkning på nervesystemet og som brukes ved ulike psykiske lidelser.

Virkningsmekanisme

Psykofarmaka virker på sentralnervesystemet. Fullstendig virkningsmekanisme er ikke forstått, men synapsene utøver en viktig rolle. En transmitter frigjøres fra et presynaprisk nevron til en synaptisk spalte der den binder seg til en reseptor på det postsynaptiske nevron. Transmitteren fungerer som agonist på reseptoren.
Balansen mellom transmitter og reseptorer har betydning for depresjoner som kan reguleres ved hjelp av psykofarmaka. Medikamentene opptrer da enten presynaptisk eller postsynaptisk, og de kan være enten som agonister eller som hemmere.
Elaphrus uliginosus

Utbredelse

Elaphrus uliginosus finnes i Europa, men mangler helt sør og i vest. Den finnes østover i Russland i Asia.

Utseende

Elaphrus uliginosus er omtrent 6-8 millimeter lang. Hele billen er skinnende svart (metallisk). Dekkvingene har kun antydninger til svake punkrekker. Den har flere dype runde groper, slik som mange av sumpløpere har. Beina er metallisk farget, lik dekkvingene.

Levevis

Elaphrus uliginosus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Dolichoplia

Utbredelse

Slekten er endemisk for Madagaskar, Komorene og omkringliggende øyer (Maskarenene).
Slettebø leir

Slettebø leir ble bygget opp av tyskerne under den andre verdenskrig i Egersund i Eigersund kommune. Området der leiren lå heter Slettebø, derav navnet Slettebø leir. Etter krigen har området blitt benyttet til institusjonen Bakkebø.
En dramatisk hendelse under krigen var Operasjon Freshman: To trekk- og to glidefly tok av fra en base i Skottland. De skulle ødelegge tungtvannsanlegget på Vemork. Det ene glideflyet styrtet i Ryfylkeheiene. Den andre enheten med glidefly og trekkfly styrtet på Helleland. Mannskapet på sju i trekkflyet ble drept umiddelbart. 14 av soldatene i glideflyet overlevde og ble tatt til fange. De ble ført til leiren på Slettebø og skutt.
Operation Touchstone

Operation Touchstone var en serie på 14 amerikanske prøvesprengninger av atomvåpen, utført ved Nevada Test Site i 1987 og 1988. Denne operasjonen var etterfølgeren til Operation Musketeer og forgjengeren til Operation Cornerstone.
Norgesmesterskapet i poker 2018 Dublin

Norgesmesterskapet i poker 2018 Dublin var det første norgesmesterskapet i poker i 2018 og ble arrangert fra 17. til 25. mars 2018 på Citywest Hotel i Dublin i Irland. Det andre norgesmesterskapet vil bli avholdt på Oslofjord Convention Center i månedsskiftet august/september.
Parabase

Parabase (gresk: παράβασις, flertall παραβάσεις, bokstavelig «handlingen å gå til side») er et gresk uttrykk som henspiller på «mellomparti i den eldre attiske komedie, der koret i forfatterens navn taler til publikum». Det er det punkt i antikkens greske komedie hvor alle skuespillerne forlater scenen og koret står igjen for å tale direkte til publikum. Koret oppgir delvis eller helt sin dramatiske rolle ved å henvende seg til publikum, tidvis om et emne som kunne være helt irrelevant for emnet i teaterstykket, således kunne parabasen fungere som dikterens talerstol. Parabasen står utenfor selve handlingsgangen i stykket og har ingen fast plass, men er plassert der hvor handlingsgangen gjør et slik avbrudd mulig.

Aristofanes

Et eksempel, i komedien Vepsene (422 f.Kr.) av Aristofanes er første parabase om dikterens egen karriere som dramatiker til da (ved dette stykket), mens andre parabase er kortere og inneholder en rekke med vitser om lokale figurer og kjendiser som var velkjente for antikkens publikum i Athen på 400-tallet f.Kr., som politikeren Kleon.
Første parabase er utformet som en lang fortelling av korlederen på vegne av dikteren. Hun framførte de personlige omtanker som dikteren hadde. Andre parabase inneholdt typisk for den gamle komedie epirrhematisk (gresk: τό έπίρρημα, «det som sies etter») komposisjon hvor hele koret var involvert, med poetisk sang og innlagt dialog. En parabase besto vanligvis av tre sanger (S) som vekslet med tre taler (s) i rekkefølgen S-s-S-s-S-s. Den første talen endte ofte med et avsnitt som ble avsluttet meget raskt (teoretisk med et pust, kalt for en πνῖγος, pnigos). Til sammen utgjør første og andre parabase en fullstendig parabase.
Parabasen er utelukkende et trekk ved epoken som kalles for den gamle komedie, og da korets rolle ble minsket i mellomste komedie, ble også parabasen gradvis avviklet.

Moderne teaterteori

I moderne tid er parabase vanligvis ikke benyttet, unntatt i tilfelle med den tyske dramatikeren August von Platen som bevist simulerte dette trekket i sine satiriske komedier, som i Der romantische Ödipus (1829). Til viss grad kan man argumentere for at Bertolt Brecht benyttet seg av parabase, om enn ikke dens klassiske utformingen, ved å la skuespillerne henvende seg direkte til publikum. Ved å bryte teaterets illusjon ble publikum paradoksalt en del av oppsetningen. I Brechts teaterteori benyttes ikke begrepet «parabase», men isteden betegnelser som «å bryte den fjerde veggen», noe som teaterteoretisk utviklet seg fra episk teater til dialektisk teater.

Parabase i Bibelen

I den greske oversettelsen av Bibelen opptrer parabase (parabasis) i betydningen «ikke ta hensyn», «overtredelse», «forbryte seg mot Moseloven».
Kunsthall

En kunsthall er en kulturinstitusjon som viser skiftende utstillinger av billedkunst.
En kunsthall har fellestrekk med et museum. Men kunsthallen skiller seg normalt fra museet ved at den ikke eier en egen samling av kunstgjenstander. Svært mange museer opererer også som kunsthaller parallelt med sin museale virksomhet, dvs. at de viser midlertidige utstillinger basert på egne og/eller innlånte gjenstander. Kunsthaller skiller seg fra kunstgallerier ved at kunstgalleriene vanligvis selger den utstilte kunsten.